{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu Pravilnika o izmjenama i dopunama Pravilnika o javnobilježničkim uredima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"JOŽICA MATKO-RUŽDJAK","PRAVILNIK O IZMJENAMA I DOPUNAMA PRAVILNIKA O JAVNOBILJEŽNIČKIM UREDIMA ,\nČlanak 1.","Predlažem u članku 1. kojim se mijenja članak 3. Pravilnika brisati ograničenja površina pojedinih prostorija u uredu. Člankom 3. bez propisivanja površine prostorije za arhivu i propisivanja površine radne sobe drugog javnog bilježnika u  zajedničkom uredu dovoljno je određeno kakav treba biti javnobilježnički ured i koje prostorije mora imati. Da li ured kao jedinstvena cjelina odgovara kriterijima propisanim Pravilnikom utvrđuje nadležno ministarstvo.\nKad je riječ o arhivi jasno je da javni bilježnik takvu prostoriju mora imati, a kako je dobrom intervencijom u članak 7. Pravilnika propisano da uz dopuštenje ministarstva može osigurati i dodatni prostor za pohranu odnosno povjeriti usluge pohrane i zaštite ovlaštenom pružatelju usluga tim više nije potrebno propisivati minimalnu površinu i za prostor arhiva. Posebno kad su javni bilježnici kao stvaratelji arhivske građe u nadležnosti i pod kontrolom Državnog arhiva koji također u svojim pregledima upozorava i traži eventualne korekcije od javnog bilježnika.","Nije prihvaćen","Propisivanje kvadrature prostorije za arhiv nužno je radi osiguranja smještaja dokumentarnog i arhivskog gradiva javnobilježničkih ureda."]
[2,"ZAJEDNICA SAVEZA OSOBA S INVALIDITETOM HRVATSKE - SOIH","PRAVILNIK O IZMJENAMA I DOPUNAMA PRAVILNIKA O JAVNOBILJEŽNIČKIM UREDIMA ,\nČlanak 2.","Zajednica saveza osoba s invaliditetom Hrvatske – SOIH pozdravlja dodavanje novoga stavka 4. u članku 4. Pravilnika o javnobilježničkim uredima koji glasi:\n„Javnobilježničkom uredu mora biti osiguran nesmetan pristup te kretanje, boravak i rad osoba s invaliditetom i smanjenom pokretljivosti u skladu s posebnim propisima.“\nNaglašavamo da, sukladno Pravilniku o osiguranju pristupačnosti građevina osobama s invaliditetom i smanjene pokretljivosti (Narodne novine 78/2013) pristupačnost jest rezultat primjene tehničkih rješenja u projektiranju i građenju građevina, kojima se osobama s invaliditetom i smanjene pokretljivosti osigurava nesmetan pristup, kretanje, boravak i rad u tim građevinama na jednakoj razini kao i ostalim osobama.\nPrema navedenom Pravilniku koji se primjenjuje, među ostalim i na građevine upravne i slične namjene „pristupačna građevina, njezin dio ili oprema (rampa, stubište, dizalo, vertikalno podizna platforma, koso podizna sklopiva platforma, ulazni prostor, komunikacije, WC, kupaonica, kuhinja, soba, učionica, radni prostor, stan/apartman, kavana, restoran, kabina za presvlačenje, tuš kabina, ulaz u vodu na plaži i na bazenu, mjesto u gledalištu, telefon, tekstofon, faks, bankomat, električne instalacije, kvake na vratima i prozorima, pult, induktivna petlja ili transmisijski obruč, oglasni pano, orijentacijski plan za kretanje u građevini, stajalište i peron, parkirališno mjesto, javna pješačka površina, semafor, pješački prijelaz, pješački otok i raskrižje) jest ona građevina, dio građevine ili oprema koja osigurava ispunjavanje obveznih elemenata pristupačnosti propisanih ovim Pravilnikom.“","Primljeno na znanje","Primljeno na znanje."]